text: সংসদের বাজেট অধিবেশন শুরু ২ জুন - ফাইল ছবি
  জাতীয় সংসদের বাজেট (ত্রয়োদশ) অধিবেশন আগামী ২ জুন বুধবার বিকেল ৫টায় শুরু হবে। রাষ্ট্রপতি মো: আবদুল হামিদ সংবিধানের ৭২ অনুচ্ছেদের (১) দফায় প্রদত্ত ক্ষমতাবলে এ অধিবেশন আহ্বান করেছেন।
  করোনাকালীন সময়ে এ অধিবেশনও সংক্ষিপ্তভাবে অনুষ্ঠিত হওয়ার কথা রয়েছে।
  এর আগে গত ৪ মার্চ একাদশ জাতীয় সংসদের দ্বাদশ অধিবেশন শেষ হয়। সংক্ষিপ্ত ওই তিন কার্যদিবসের অধিবেশনে মোট পাঁচটি বিল উত্থাপন করা হয়। ওই অধিবেশনে কার্যপ্রণালী-বিধির ৭১ বিধিতে ৪৪টি নোটিশ পাওয়া যায়। বিভিন্ন মন্ত্রণালয়ের মন্ত্রীদের উত্তরদানের জন্য মোট এক হাজার ৯৯টি প্রশ্ন পাওয়া যায়। এর মধ্যে ১৬৩টি প্রশ্ন সম্পর্কে মন্ত্রীরা সংসদে উত্তর দেন।